Liu saavutti hopeaa alle 20-vuotiaiden maailmanmestaruuskilpailuissa 2012 tuloksella 59,20. Hän voitti samana vuonna alle 20-vuotiaiden Aasian-mestaruuden tuloksella 53,02. Hän voitti kultamitalin Wuhanissa järjestetyissä Aasian-mestaruuskilpailuissa 2015 heitettyään parhaalla heitollaan 61,33 metriä. Liu paransi samalla Li Lingwein kaksi vuotta aiemmin tekemää kisaennätystä 68 senttimetrillä. Rio de Janeiron olympialaisissa 2016 hän karsiutui loppukilpailusta. Hän heitti toukokuussa 2017 Kawasakissa tuolloisen Aasian ennätyksen 66,47. Lontoon MM-kilpailuissa 2017 hän sijoittui kahdeksanneksi. Hän voitti kultaa Jakartan Aasian kisoissa 2018 tuloksella 66,09.